ระเบียบสำนักงานปลัดกระทรวงแรงงานระเบียบสำนักงานปลัดกระทรวงแรงงานว่าด้วยข้อมูลข่าวสารของราชการพ.ศ.๒๕๔๖ เพื่อให้การบริหารการจัดระบบ การขอ การอนุญาตและการบริการข้อมูลข่าวสารของราชการที่อยู่ในความรับผิดชอบของสำนักงานปลัดกระทรวงแรงงานเป็นไปด้วยความเรียบร้อยรวดเร็ว และมีประสิทธิภาพ ถูกต้องตามกฎหมายและระเบียบของราชการอาศัยอำนาจตามความในมาตรา๙ แห่งพระราชบัญญัติข้อมูลข่าวสารของราชการ พ.ศ.๒๕๔๐และประกาศคณะกรรมการข้อมูลข่าวสารของราชการเรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูปลัดกระทรวงแรงงานจึงวางระเบียบไว้ ดังต่อไปนี้ข้อ๑ระเบียบนี้เรียกว่า ระเบียบสำนักงานปลัดกระทรวงแรงงานว่าด้วยข้อมูลข่าวสารของราชการ พ.ศ. ๒๕๔๖ข้อ๒[๑] ระเบียบนี้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ให้ยกเลิกระเบียบสำนักงานปลัดกระทรวงแรงงานและสวัสดิการสังคมว่าด้วยข้อมูลข่าวสารของราชการพ.ศ. ๒๕๔๓ข้อ๔ บรรดาระเบียบข้อบังคับและคำสั่งอื่นใดของสำนักงานปลัดกระทรวงแรงงานในส่วนที่กำหนดไว้แล้วในระเบียบนี้หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๕ ระเบียบนี้ให้ใช้บังคับแก่ข้าราชการลูกจ้างและผู้ซึ่งมาช่วยปฏิบัติงานในสำนักงานปลัดกระทรวงแรงงานข้อ๖ ในระเบียบนี้ข้อมูลข่าวสารหมายความว่าสิ่งที่สื่อความหมายให้รู้เรื่องราว ข้อเท็จจริงข้อมูลหรือสิ่งใด ๆตามกฎหมายว่าด้วยข้อมูลข่าวสารของราชการที่อยู่ในความรับผิดชอบของสำนักงานปลัดกระทรวงแรงงานส่วนราชการ หมายความว่ากระทรวง ทบวง กรมและให้หมายความรวมถึงรัฐวิสาหกิจ หน่วยงานหรือองค์กรของรัฐ(ยกเลิก)[๒]คณะกรรมการ หมายความว่าคณะกรรมการบริหารข้อมูลข่าวสารกรรมการ หมายความว่ากรรมการบริหารข้อมูลข่าวสารข้อ๗ ให้ปลัดกระทรวงแรงงานรักษาการตามระเบียบนี้และให้มีอำนาจออกประกาศ หรือคำสั่งตลอดจนวินิจฉัยสั่งการตามที่เห็นสมควรเกี่ยวกับการปฏิบัติตามระเบียบนี้หมวด๑คณะกรรมการบริหารข้อมูลข่าวสาร ข้อ๘[๓] ให้มี คณะกรรมการบริหารข้อมูลข่าวสารในสำนักงานปลัดกระทรวงแรงงาน ประกอบด้วยรองปลัดกระทรวงแรงงานที่ได้รับมอบหมายดูแลงานศูนย์เทคโนโลยีสารสนเทศและการสื่อสารเป็นประธานกรรมการ ที่ปรึกษากฎหมาย ที่ปรึกษาวิชาการแรงงานผู้อำนวยการศูนย์เทคโนโลยีสารสนเทศและการสื่อสาร ผู้ตรวจสอบภายในกระทรวงผู้อำนวยการกลุ่มพัฒนาระบบบริหาร ผู้อำนวยการกลุ่มงานคลังและพัสดุ สำนักบริหารกลางผู้อำนวยการกลุ่มงานเผยแพร่ประชาสัมพันธ์ สำนักบริหารกลางผู้อำนวยการกลุ่มงานกฎหมาย สำนักบริหารกลาง ผู้อำนวยการกลุ่มงานตรวจราชการสำนักตรวจและประเมินผล ผู้อำนวยการกลุ่มงานวิเคราะห์และประเมินผลสำนักตรวจและประเมินผล ผู้อำนวยการกลุ่มพัฒนายุทธศาสตร์ สำนักนโยบายและยุทธศาสตร์ผู้อำนวยการกลุ่มแผนงานและงบประมาณ สำนักนโยบายและยุทธศาสตร์ผู้อำนวยการกลุ่มประสานความร่วมมือระหว่างประเทศสำนักประสานความร่วมมือระหว่างประเทศ เป็นกรรมการผู้อำนวยการกลุ่มงานบริหารจัดการข้อมูลข่าวสาร ศูนย์เทคโนโลยีสารสนเทศและการสื่อสารเป็นกรรมการและเลขานุการ นิติกร ๗ ว กลุ่มงานกฎหมาย สำนักบริหารกลางและนักวิชาการแรงงาน ๗ ว กลุ่มงานบริหารจัดการข้อมูลข่าวสารศูนย์เทคโนโลยีสารสนเทศและการสื่อสาร เป็นกรรมการและผู้ช่วยเลขานุการข้อ๙คณะกรรมการมีอำนาจและหน้าที่ ดังนี้(๑) พิจารณาออกระเบียบ ประกาศ หรือคำสั่งเกี่ยวกับการบริหาร การจัดระบบ การขออนุญาตและการบริการข้อมูลข่าวสารของราชการ(๒) ให้คำแนะนำหรือเสนอความเห็นเกี่ยวกับหลักเกณฑ์การพิจารณาประเภทข้อมูลข่าวสารที่ไม่ต้องเปิดเผยหรือข้อมูลข่าวสารที่เป็นความลับของราชการ(๓) ให้คำแนะนำหรือเสนอความเห็นเกี่ยวกับประเภทข้อมูลข่าวสารที่ควรจัดเก็บไว้ที่สำนักงานปลัดกระทรวงแรงงานหรือส่งไปยังหอจดหมายเหตุแห่งชาติกรมศิลปากรหรือหน่วยงานอื่นของรัฐที่กำหนดตามกฎหมายว่าด้วยข้อมูลข่าวสารของราชการ(๔) พิจารณาและให้ความเห็นในกรณีที่มีปัญหาและอุปสรรคเกี่ยวกับการดำเนินงานตามกฎหมายว่าด้วยข้อมูลข่าวสารของราชการ(๕) แต่งตั้งคณะอนุกรรมการหรือคณะทำงานเพื่อปฏิบัติการอื่นใดตามที่คณะกรรมการเห็นสมควร(๖) ดำเนินงานอื่นใดตามที่ปลัดกระทรวงแรงงานมอบหมายข้อ๑๐การประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงเป็นองค์ประชุมถ้าประธานกรรมการไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ๑๑ ให้นำความในข้อ๑๐มาใช้บังคับกับการประชุมของคณะอนุกรรมการหรือคณะทำงานที่คณะกรรมการแต่งตั้งโดยอนุโลมหมวด๒การจัดระบบข้อมูลข่าวสาร ข้อ๑๒ให้หน่วยงานในสำนักงานปลัดกระทรวงแรงงานจัดประเภทข้อมูลข่าวสารที่อยู่ในความรับผิดชอบให้เป็นไปตามพระราชบัญญัติข้อมูลข่าวสารของราชการพ.ศ. ๒๕๔๐ข้อ๑๓ให้หน่วยงานในสำนักงานปลัดกระทรวงแรงงานรวบรวมข้อมูลข่าวสารที่เปิดเผยได้ตามมาตรา ๗ และมาตรา ๙แห่งพระราชบัญญัติข้อมูลข่าวสารของราชการ พ.ศ.๒๕๔๐ส่งสำเนาให้ศูนย์เทคโนโลยีสารสนเทศและการสื่อสารเพื่อจัดเก็บไว้ในส่วนราชการหรือประชาชนเข้าตรวจดูศึกษาค้นคว้า หรือขอสำเนาข้อมูลข่าวสารถ้าผู้ขอต้องการสำเนาที่มีคำรับรองถูกต้องของข้อมูลข่าวสารตามวรรคแรกให้เจ้าหน้าที่ศูนย์เทคโนโลยีสารสนเทศและการสื่อสารที่รับผิดชอบเป็นผู้รับรองสำเนาเอกสารดังกล่าวแล้วมอบให้ผู้ขอข้อ๑๔ในการดำเนินงานตามข้อ ๑๓ให้ศูนย์เทคโนโลยีสารสนเทศและการสื่อสารจัดให้มีเจ้าหน้าที่เพื่อดูแลและประสานงานในการดำเนินงานดังกล่าวให้เป็นไปด้วยความเรียบร้อยเพื่อให้ส่วนราชการหรือประชาชนเข้าตรวจดูได้และมีหน้าที่ต้องนำข้อมูลข่าวสารของราชการตามมาตรา ๗ส่งไปลงพิมพ์ในราชกิจจานุเบกษาหมวด๓การขอข้อมูลข่าวสารการอนุญาต และการรับรองสำเนา ข้อ ๑๕[๔]ส่วนราชการหรือประชาชนที่มีความประสงค์จะเข้าตรวจดู ศึกษา ค้นคว้าหรือขอสำเนาข้อมูลข่าวสารให้ยื่นคำขอเป็นลายลักษณ์อักษรพร้อมทั้งแสดงเหตุผลและความจำเป็นตามแบบการขอใช้บริการข้อมูลข่าวสารของราชการท้ายระเบียบนี้การมีคำสั่งให้เปิดเผยข้อมูลข่าวสารตามมาตรา๑๕ เป็นการทั่วไป หรือเฉพาะแก่บุคคลใด ให้เป็นอำนาจของเจ้าหน้าที่ของรัฐตามกฎกระทรวงฉบับที่ ๔ (พ.ศ. ๒๕๔๒)ออกตามความในพระราชบัญญัติข้อมูลข่าวสารของราชการ พ.ศ. ๒๕๔๐กรณีหน่วยงานเจ้าของข้อมูลข่าวสารพิจารณาเห็นว่ามีข้อมูลข่าวสารที่ต้องห้ามมิให้เปิดเผยตามมาตรา ๑๔ และมาตรา ๑๕แห่งพระราชบัญญัติข้อมูลข่าวสารของราชการ พ.ศ. ๒๕๔๐ อยู่ด้วยและไม่ต้องการเปิดเผยข้อมูลข่าวสารบางส่วนก็สามารถใช้วิธีการลบ หรือตัดทอนหรือทำโดยประการอื่นใดที่ไม่เป็นการเปิดเผยข้อมูลข่าวสารนั้นหากหน่วยงานเจ้าของข้อมูลข่าวสารพิจารณาไม่เปิดเผยข้อมูลข่าวสารตามวรรคสาม หรือมีเหตุอันควรสงสัยว่าข้อมูลข่าวสารของราชการใดจะเปิดเผยได้หรือไม่ ให้หน่วยงานนั้นเสนอเรื่องต่อคณะกรรมการเพื่อพิจารณาวินิจฉัยหากมีคำสั่งไม่อนุญาต ให้หน่วยงานเจ้าของเรื่องแจ้งคำสั่งพร้อมเหตุผลแก่ผู้ขอด้วยข้อ๑๖ ข้อมูลข่าวสารใดหากมีกฎหมาย ระเบียบหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษ การขอข้อมูลข่าวสารและการอนุญาตจะต้องปฏิบัติตามกฎหมายระเบียบหรือมติคณะรัฐมนตรีดังกล่าวด้วยข้อ๑๗การขอตรวจดูข้อมูลข่าวสารหากข้อมูลข่าวสารที่ขออยู่ในความดูแลของหน่วยงานอื่นให้ศูนย์เทคโนโลยีสารสนเทศและการสื่อสารเป็นผู้ประสานงานระหว่างผู้ขอกับหน่วยงานที่รับผิดชอบตลอดจนให้คำแนะนำเพื่อเป็นการอำนวยความสะดวกให้แก่ผู้ขอตรวจดูข้อมูลข่าวสารข้อ๑๘ข้อมูลข่าวสารที่สำนักงานปลัดกระทรวงแรงงาน รวบรวม และจัดให้มีไว้ตามมาตรา๗ และมาตรา ๙ แห่งพระราชบัญญัติข้อมูลข่าวสารของราชการ พ.ศ.๒๕๔๐เพื่อเผยแพร่ ขาย หรือจำหน่าย จ่ายแจกให้คิดค่าใช้จ่ายต่างๆตามหลักเกณฑ์ที่คณะกรรมการกำหนดข้อ๑๙การเรียกค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการให้เป็นไปตามประกาศคณะกรรมการข้อมูลข่าวสารของราชการว่าด้วยการเรียกค่าธรรมเนียมการขอสำเนาหรือขอสำเนาที่มีคำรับรองถูกต้องของข้อมูลข่าวสารของราชการการรับรองสำเนาข้อมูลข่าวสารตามวรรคหนึ่งให้ข้าราชการที่รับผิดชอบข้อมูลข่าวสารนั้นตั้งแต่ระดับ ๒ หรือเทียบเท่าขึ้นไปเป็นผู้รับรองโดยลงลายมือชื่อพร้อมทั้งชื่อตัวชื่อสกุล และตำแหน่ง ตลอดจนวัน เดือน ปี ให้ชัดเจนข้อ๒๐รายได้จากการจำหน่ายข้อมูลข่าวสารตามข้อ ๑๘ และค่าธรรมเนียมตามข้อ ๑๙ให้ปฏิบัติตามระเบียบของราชการข้อ๒๑การบริการข้อมูลข่าวสารให้ดำเนินการให้แล้วเสร็จโดยเร็วหมวด๔สถานที่ติดต่อเพื่อขอรับข้อมูลข่าวสารหรือคำแนะนำในการติดต่อกับหน่วยงานของรัฐ ข้อ๒๒ ในส่วนกลางให้ศูนย์เทคโนโลยีสารสนเทศและการสื่อสารเป็นสถานที่ติดต่อให้คำแนะนำและให้บริการข้อมูลข่าวสารของราชการตลอดจนเป็นศูนย์กลางประสานงานกับส่วนราชการเพื่อให้บริการข้อมูลข่าวสารของสำนักปลัดกระทรวงแรงงานในส่วนภูมิภาคให้สำนักงานแรงงานจังหวัดทุกจังหวัดเป็นสถานที่ติดต่อให้คำแนะนำและให้บริการข้อมูลข่าวสารของราชการประกาศณ วันที่ ๖ มิถุนายน พ.ศ. ๒๕๔๖อภัยจันทนจุลกะปลัดกระทรวงแรงงานระเบียบสำนักงานปลัดกระทรวงแรงงานว่าด้วยข้อมูลข่าวสารของราชการ (ฉบับที่ ๒) พ.ศ. ๒๕๔๗[๕]ข้อ ๕ให้ปลัดกระทรวงแรงงานเป็นผู้รักษาการตามระเบียบนี้ระเบียบสำนักงานปลัดกระทรวงแรงงานว่าด้วยข้อมูลข่าวสารของราชการ (ฉบับที่ ๓) พ.ศ. ๒๕๔๙[๖]ข้อ ๕ ให้ปลัดกระทรวงแรงงานเป็นผู้รักษาการตามระเบียบนี้นฤดล/ผู้จัดทำ๘กันยายน ๒๕๕๑[๑]ราชกิจจานุเบกษาเล่ม ๑๒๐/ตอนพิเศษ ๘๕ ง/หน้า ๒๗/๕สิงหาคม ๒๕๔๖[๒]บทนิยามของคำว่าหน่วยงาน ยกเลิกโดยระเบียบสำนักงานปลัดกระทรวงแรงงานว่าด้วยข้อมูลข่าวสารของราชการ (ฉบับที่ ๒) พ.ศ. ๒๕๔๗[๓]ข้อ๘ แก้ไขเพิ่มเติมโดยระเบียบสำนักงานปลัดกระทรวงแรงงาน ว่าด้วยข้อมูลข่าวสารของราชการ(ฉบับที่ ๓) พ.ศ. ๒๕๔๙[๔]ข้อ๑๕ แก้ไขเพิ่มเติมโดยระเบียบสำนักงานปลัดกระทรวงแรงงาน ว่าด้วยข้อมูลข่าวสารของราชการ(ฉบับที่ ๓) พ.ศ. ๒๕๔๙[๕]ราชกิจจานุเบกษาเล่ม ๑๒๑/ตอนพิเศษ ๑๒๐ ง/หน้า ๓๓/๒๒ ตุลาคม ๒๕๔๗[๖]ราชกิจจานุเบกษาเล่ม ๑๒๓/ตอนพิเศษ ๙๙ ง/หน้า ๕/๒๕ กันยายน ๒๕๔๙